Fyrsta ritið sem skrifað var um Kabbala var Bók Myndunarinnar og var höfundurinn Abraham patríarki , faðir Gyðingatrúarinnar , kristindómsins og múhameðstrúarinnar , en hann var uppi fyrir meira en 4000 árum . Bók Myndunarinnar er sögð innihalda alla leyndardóma alheimsins og samt er hún aðeins nokkrar blaðsíður . Hvernig getur þetta verið ? Auðvitað má sýna heilmikið í samþjöppuðu formi , eins og Einstein sannaði í hinni frægu formúlu sinni , E = mc² . Í þessum fimm táknum er að finna stærðfræðilegt innsæi sem hjálpar mönnum að skilgreina og útskýra leyndardóma tíma , rúms , orku og efnis . Bók Myndunarinnar er önnur slík formúla . Alveg eins og formúla Einsteins krafðist víðtækrar stærðfræðilegrar þekkingar , voru aðeins þeir , sem orðnir voru fullnuma í Kabbala , færir um að skyggnast inn í leyndarmálin í þessari helgu bók . Sáðkorn allra trúarbragða Þessi forni Kabbaliski texti hafði áhrif á flest af hinum miklu trúarbrögðum heimsins . Til hans er vitnað bæði í Mormónsbók og Kóraninum og er hann nefndur Bók Abrahams . Mikilvæga hluta af Kabbaliskri speki Abrahams , gaf patríarkinn einnig nokkrum barna sinna sem síðan voru send til Austurlanda til að þróa andlegar leiðir sem við þekkjum nú á dögum sem Zen Búddisma og Hindúisma . Í sannleika sagt má rekja öll trúarleg kerfi og andlegar kennisetningar til Kabbaliskrar speki . Kabbalisk speki í heild sinni var mörgum kynslóðum seinna fengin mesta spámanni sem heimurinn hafði nokkru sinni augum litið . Fyrir meira en 3.300 árum stóð Móse á tindi Sínai-fjalls og veitti viðtöku tveimur töflum sem á voru letruð Boðorðin tíu . Í sannleika sagt er sagan um Móse og Boðorðin tíu dulmál sem kemur bókstaflegri merkingu ritningarstaðanna ekkert við . Kannski er algengasti misskilningurinn skilningur manna á Boðorðunum tíu . Guð stjórnar ekki með boðum . Og Guð skipar ekki fyrir . Og ekki refsar Guð eða verðlaunar . Ef þú stingur fingri þínum í rafmagnsinnstungu í vegg og færð í þig rafstraum , þá er órökrétt að segja að rafmagnið hafi refsað þér . Og á sama hátt , ef þú stingur viftu í samband á brennheitum sumardegi til að kæla þig dálítið , segir þú ekki að rafstraumurinn hafi verðlaunað þig . Fremur byggist það á því hvernig þú umgengst þennan kraft hvort þú finnur til sársauka eða þæginda . Heitið Boðorðin tíu er kóði fyrir hinar tíu víddir og þá andlegu orku og Ljós sem dvelja í 99 prósent raunveruleikanum . Ef við stingum okkur í samband við þetta Ljós með tilstyrk sjálfsins , verður sársaukafullt skammhlaup . Ef við stingum okkur í samband á framsækinn hátt , tekur Ljósið að lýsa . Móse hagnýtti sér tækni Kabbala til að stinga 1 prósenti okkar í samband við 99 prósentin . Það er merking Boðorðanna tíu og opinberunarsögunnar . Að því búnu dulkóðaði Móses þessa Kabbalisku speki á dulbúnu tungumáli myndlíkinga og dæmisagna og skráði þær í bækur sem kunnar urðu sem Mósebækurnar fimm í Biblíunni . Hinum sönnu leyndardómum , aftur á móti , var haldið leyndum og þeir lifðu aðeins í munnlegri geymd , þegar þeir voru opinberaðir fáeinum verðugum niðjum í einni kynslóð á eftir annarri . Móse tókst ekki að binda enda á hina öngþveitiskenndu útgáfu af leik lífsins á Sínaí-fjalli , vegna þess að Ísraelsmenn voru ekki enn reiðubúnir að fórna sjálfi sínu . Þeir kvörtuðu og kveinuðu og mæddust yfir lífinu í eyðimörkinni og kröfðust að Móse færi aftur með þá til Faraós . Eins og við höfum lært hér í bókinni , eru þessar kvartanir , sem greint er frá í Biblíunni , kóði eða dulmál . Egyptaland er kóða-orð fyrir efnisheiminn , Faraó táknar hið mannlega sjálf . Ísraelsmenn langaði ekki til að láta af afturhaldssamri og sjálfhverfri hegðun sinni . Þessi neikvæða hegðun skapaði síðan leið fyrir and-Kabbalista , sem líka eru nefndir hinn “ margbreytilegi múgur ” til að vinna skemmdarverk á opinberuninni á Sínaí-fjalli . Þessir and-Kabbalistar gengust fyrir smíði gullkálfsins . Sá atburður aftengdi heiminn 99 prósentunum . Töflurnar og Kabbalisk speki Móse voru síðan geymd í Sáttmálsörkinni og fór svo að hún var mönnum hulin í þúsundir ára . Pýþagóras var einn mesti andi sögunnar . Tónlist , stærðfræði og önnur vísindi eiga þessum manni mikla skuld að gjalda . Samkvæmt Hermippusi frá Smyrnu ( um . 200 f. Kr. ) , hinum forna ævisöguritara , sótti Pýþagóras allar hugmyndir sínar og kenningar í fræði Ísraelsmanna og Móse . Hermippus sakar Pýþagóras jafnvel um ritstuld , segir að hann hafi stælt Kabbaliska og biblíulega speki og notað hana sem hún væri hans eigin hugverk og kynnt hana Grikkjum að því búnu . Dr. Seath Pancoast ( 1844 - 1916 ) var prófessor í smásjár-líffærafræði og líffræði við deildir í Penn læknaháskólanum . Hann , ásamt Thomas Edison , var meðal fyrstu meðlima og einn stofnenda Guðspekifélagsins . Dr. Pancoast skrifaði : Pýþagóras var einn athygliverðasti maður sinnar tíðar ; ekki aðeins var hann á undan sinni samtíð hvað lærdóm í almennum skilningi snertir , heldur var hann líka Kabbalisti af hæstu gráðu . Lamblicus ( 250 - 325 e. Kr. ) , sem er kunnastur af fornum ævisöguhöfundum Pýþagórasar , skrifaði : Pýþagóras átti samræður við spámenninna sem voru afkomendur Móse , alfræðingsins . Þegar Isaac Newton var að rita hin guðfræðilegu handrit sín , velti hann vöngum yfir hvort Plató hefði fengið leynda þekkingu sína að láni hjá Kabbalistum og notað hana sem undirstöðu heimspekikerfis síns . Kennari Newtons , Henry Moore , sagði einnig að speki Platós væri frá Kabbalistum komin . Dr. Pancoast , sem var sammála þeim Newton og More , skrifaði : En þótt mörgum mestu andans mönnum sögunnar væri gefin takmörkuð innsýn í þessa speki , varð sú stund , þegar speki Kabbala í heild sinni var opinberuð í handritsformi , að bíða komu mesta Kabbalista allra tíma . Samkvæmt Kabbalistum var hann hinn mögulegi Messías sinnar kynslóðar , kunnur sem Messías , sonur Jósefs . Hann lærði hina Kabbalisku tækni helgisiðalegrar niðurdýfingar í vatn og Kabbaliska hugleiðslu af Yochanan niðurdýfara ( Jóhannesi skírara ) . Í guðspjöllum Tómasar , sem hafa að geyma leyndar kenningar Jesú , sem aðeins nánustu lærisveinar hans fengu að heyra , kennir hann að Ljósið sé uppruni alls mannkyns og að sérhver manneskja sé neisti af því guðlega . Allar manneskjur eru álitnar vera “ börn Ljóssins ” . Það var Kabbala sem hann notaði til að vinna verk á borð við lækningar og önnur undursamleg kraftaverk . And-Kabbalistar greindu Rómverjum frá Kabbaliskum iðkunum hans – alveg eins og þeir tilkynntu þeim um aðra Kabbalista á þessu tímabili – og hann var líflátinn . Aðrir ofsóttir Kabbalistar Hinn mikli vitringur , sem þekktur er sem Akiva , var fleginn lifandi opinberlega af Rómverjum fyrir framan um það bil 20.000 áhorfendur . Kabbalistinn Ishmael , sonur Elísa , var fleginn , andlitið rist af höfði hans og gefið dóttur Rómarkeisara . Vitringur sá , sem kunnur er sem Gamalíel , var afhöfðaður . Allir þessir vitringar voru meistarar í Kabbaliskum iðkunum . Bæði Jesús og Akiva læstu alla sína Kabbalisku speki í blekkjandi einfaldan og djúpvitran ritningarstað sem fenginn er úr Gamla testamentinu : “ Elska skaltu náunga þinn eins og sjálfan þig ” . Zohar fullyrðir að dauði mikils vitrings í Kabbala-fræðum , hjálpi til við að afmá og uppræta syndir kynslóðar hans eða hennar . Af því leiðir að Kabbalistar telja að þessar miklu sálir hafi einnig verið líflátnar til að þvo burt syndir þeirra samlanda sinna í Ísrael , sem enn neituðu að láta sjálf sitt af hendi , alveg eins og þeir neituðu því á Sínaí-fjalli . Þessir miklu Kabbalisku vitringar voru álitnir vera “ Synir Guðs ” . Reyndar segir Zohar að < i > sérhver < / i > sem rannsakar hina Kabbalisku speki hans sé kallaður “ Sonur hins Heilaga ” ( Sonur Guðs ) og “ Sonur Föðurins ” . Eigi að síður var þessum og öðrum Kabbaliskum leyndardómum haldið stranglega leyndum fyrir íbúum jarðarinnar í árþúsundir . Verra var að þegar búið var að útrýma flestum Kabbalistanna , voru Rómverjar og and-Kabbalistar alveg að því komnir að útþurrka Kabbala úr landslagi siðmenningarinnar . En Akiva lét einn nemanda eftir sig sem meistarinn fékk það hlutverk að halda spekinni lifandi . Nafn hans var Símon , sonur Yohai . ( 2. öld , um 160 e. Kr. ) Hann var vígður sem Kabbaliskur meistari og kennari af hinum mikla Júda Ben Baba , sem sjálfviljugur fórnaði lífi sínu sínu til að vígja hinn frábæra Kabbalista Símon . Þetta verk Baba var brot á rómverskum lögum og líkami Júda var & #160 ; nístur og ristur með meira en 300 örvum og lensum . Risinn meðal allra Kabbalista , Símon bar Yohai , var dæmdur til dauða af rómverska keisaranum Hadríanusi eftir að enn einn and-Kabbalisti hafði tilkynnt rómverskum yfirvöldum um Símon bar Yohai . En Róm stóðst þessum Kabbalista ekki snúning á nokkurn hátt . Hann notaði tækifærið til að leggja upp í sögufræga , andlega könnunarferð með því að einangra sig í helli í Meron í Ísrael næstu 13 árin í lífi sínu . Hann gróf sig í jörð upp að hálsi á hverjum degi og var þannig fær um að hefja sig í miklar andlegar upphæðir með Kabbaliskri hugleiðslu . Þessi 13 ára einangrun hans gerði hann hæfan til að vinna það verk að opinbera gjörvalla speki Kabbala sem kallast Zohar . Zohar var og heldur áfram að vera mikilfenglegasta verkið um Kabbala . Særingar eða vísindi Í aldanna rás hafa and-Kabbalistar óttast Zohar vegna máttar hans og þess sannleika sem hann hafði að flytja . Aðrir álitu Zohar-handritið verk um dulspeki og töfra . Þegar litið er um öxl er ástæðan augljós : Zohar útlistar hugmyndir og hugtök sem voru mörgum öldum á undan sínum tíma . Á öld þegar vísindin slógu því föstu að jörðin væri flöt , lýsir Zohar plánetu okkar sem kúlulaga og segir að mannfólkið fái yfir sig dag og nótt á mismunandi tímabeltum . Zohar lýsir andartaki sköpunarinnar sem sprengingu er minnir á Stóra hvell . Hann ræðir um alheim sem sé í tíu víddum . Hann fer í saumana á hugmyndum um samhliða alheima og svört göt . Á fornum tíma voru þessar hugleiðingar villutrúarkenndar og óttalegar . Samt eru þær ekki undraverðustu hugleiðingarnar sem sjá má í Zohar . Sú umsögn á við eftirfarandi hugmynd ... Símon bar Yoshai segir að Zohar sé meira en bók leyndardóma og speki . Hann er máttugt , orkugefandi áhald , tæki sem frelsar úr lífsháska og er jafnframt – í og af sjálfum sér – þrunginn afli til að & #160 ; færa raunverulegan frið , vörn , lækningu og fullnægju hverjum þeim sem er eigandi hinna raunverulegu , áþreifanlegu bóka . Og svo er meira . Líkt og steindrangurinn í kvikmyndinni 2001 : Ódysseifsför í geimnum , getur Zohar tendrað eld í sál heillar kynslóðar og komið til leiðar djúptækri breytingu og ummyndun í meðvitund mannlegra vera og þjóðfélaga . Með öðrum orðum , alveg eins og ljósapera lýsir upp dimmt herbergi og leiðir í ljós hluti sem áður voru ósýnilegir , varpar Ljós Zohar birtu inn í huga mannanna svo þeir sjá hulda leyndardóma algeimsins aðeins með nærveru sinni . Samkvæmt Kabbala munu þessi ósýnilegu áhrif á endanum hjálpa til við móta örlög mannskyns , eftir því sem þekking á kenningum Zohars eykst í heimi okkar . Hinn mikli Kabbalisti Símon bar Yohai fullyrti að sá dagur kæmi þegar meira að segja sex ára gamalt barn gæti komist til botns í andlegri speki Kabbala . En þar til sá tími kæmi yrðu hin upprunalegu handrit Zohars að vera falin . Og þau lágu falin öldum saman . Dofnun hins andlega Ljóss Zohars á sér stað meðan Dimmu aldirnar líða hjá , tími þegar sérhvert svið siðmenningarinnar , þar á meðal menntun , vísindi og samgöngur , sváfu næstum fullkomnum dásvefni . ( 13. öld , c . 1270 ) Hinn mikli spænski Kabbalisti Móse Deleon frá Tóledó á Spáni , gerði afar óvænta uppgötvun þegar hann rakst á Zohar-handritið á 13. öld . Satt að segja fölnar hinn nýlegi fundur Dauðahafshandritanna í samburði við þann atburð er Zohar fannst . Bæði Zohar sjálfur og Daníelsbók fullyrða að leyndin mundi vara í 1200 ár ( 100 ár fyrir hverja af kynkvíslum Ísraels ) og hefjast með eyðileggingu hins Helga musteris . Musterið í Jerúsalem var eyðilagt af Rómverjum árið 70 eftir Krist . Móse Deleon uppgötvaði Zohar árið 1270 – 1200 árum síðar , eins og Zohar og Daníelsbók höfðu vænst . Uppgötvun Móse Deleon var almennt ekki veitt athygli í heiminum . En hún markaði sögulega þýðingarmikil þáttaskil þar sem Ljós Zohar tók nú að ljóma í heiminum í fyrsta sinn í sögu mannskyns . Dularfullir ritningarstaðir hans gerðu verkið óaðgengilegt fjöldanum ; samt sem áður fullyrða Kabbalistar að orkan , sem stafaði frá dulrænum texta Zohar , hafi tendrað neista í undirmeðvitund heillar kynslóðar . Um það bil fimm árum eftir að Deleon gaf Zohar út , sá hinn kunni heimspekingur Roger Bacon fyrir sér framtíð þar sem skip sigldu niðri í sjónum , vélar flugu um himininn og bátar sigldu án segla eða ára . Þetta hljómaði mjög líkt og einhver dulfræði í eyrum samtíðarmanna Deleons og Bacon var senn fangelsaður fyrir villutrú . Ekki löngu síðar kom Nicholas Oresme , heimspekingur , hagfræðingur , stærðfræðingur , eðlisfræðingur og einn þeirra manna sem lögðu grundvöllinn að nútímavísindum , fram með kenningar um að jörðin hreyfðist , 200 árum á undan Kóperníkusi . Hann skrifaði um eðli , endurkast og hraða ljóssins – hugtök sem fjallað er um í löngu máli í Zohar . Um leitina að hinum löngu týnda , helga Gral , hefur verið fjallað í samtímabókum og kvikmyndum og í sögum og kveðskap frá miðöldum . Gral hefur verið skilgreindur á marga vegu , ýmist sem kaleikur frelsunarinnar , steinn , blóðrautt sverð og jafnvel sem vegur andlegrar umbreytingar . Meðal algengra tákna sem fyrir koma í sögum um Gral má nefna riddara , rós , Tré lífsins og Gral-kastalann . En hér kemur það sem forvitnilegast er : Allar þessar lýsingar og tákn , allt niður í smæstu atriði , er að finna í Zohar . Og það sem meira er , frægasti höfundurinn sem ritaði um Gral , Wolfram von Eschenbach , sagðist hafa fengið söguna um Gral hjá dulspekingi af gyðingaættum í Tóledó á Spáni á 13. öld . Zohar fannst fyrst í Tóledó á Spáni á 13. öld – á tíma þegar Kabbala var þekktasta og eftirsóttasta form andlegrar speki á Spáni . Kabbalistar í Frakklandi , einkum einn , sem þekktur var undir nafninu Ísak blindi , skrifaði bréf þar sem hann varaði spænsku Kabbalistana við því að opnbera almenningi þessi Kabbalisku leyndarmál , því þá yrði tekið að falbjóða þau og dreifa þeim á markaðstorgum . Samkvæmt Kaþólsku alfræðibókinni er ítarlegustu frásögnina um hið sanna eðli Grals að finna í bók frá 13. öld sem nefnist Hinn mikli heilagi Gral . Í þessu miðaldahandriti er þessi heilagi Gral nefndur “ bókin um undravert Ljós ” . Enn fremur segir að það eitt að mæna aðeins á Gral yfirbugi dauðann og veiti lækningu . Hinn & óræki vitnisburður um að Zohar sé hinn torfundni , heilagi Gral verður betur rannsakaður og útskýrður í síðari bók . Kabbalistinn Isaac Luria var undrabarn sem sökkti sér djúpt niður í dulrænar furður Zohars . Kallaður “ Ari ” eða “ Ljónið helga ” , ritaði hann sögulega merkar athugasemdir um Zohar sem fjarlægðu mörg lög torræðni sem meinuðu skilning á hinum flókna texta . Kenningar Aris urðu hinn óumdeildi skóli í Kabbaliskri hugsun . Kristnir fræðimenn tóku brátt að þýða rit hans á latínu , svo Kabbalisk speki Aris gat nú haft áhrif á mestu andans menn Endurreisnartímans , sem þar með áttu þátt í að vekja upp vísindabyltingu næstu aldar . Allt efni þessarar bókar á sér rætur í Kabbala-rannsóknum Luria . Hvelfingunum lokið upp Einnig gerðist það á 16. öld að Kabbalistinn Abraham Azulai ( 1570 - 1643 ) gaf út boðskap sem nam úr gildi öll bönn varðandi nám í Kabbala , en slík bönn höfðu gilt frá árinu 1540 . Þetta var í fyrsta sinn í sögu mannskyns sem hægt var að gera Kabbala aðgengilegt öllum , jafnvel sex ára gömlu barni . Leyniþjónustumaðurinn 007 En svo við tökum upp léttara hjal , þá á enski leyniþjónustumaðurinn James Bond tilveru sína Kabbala að þakka að nokkru . Dr. John Dee ( 1527 - 1608 ) var fremsti stærðfræðingur og vísindamaður Englands . Dr. John Goldish kallar John Dee snjallasta mann sinnar samtíðar . John Dee , sem gat sér alþjóðlega frægð fyrir snilligáfu sína , lagði stund á vísindi , stærðfræði , heimspeki , landafræði , húsagerðarlist og málaralist . Hann var einnig Konunglegur stjörnufræðingur og sem slíkur ráðgjafi Elísabetar I. Samkvæmt prófessornum og fræðimanninum Deborah Harkness við Kaliforníu-háskóla var Dee líka dulfræðingur sem lagði stund á Kabbala . John Dee var ef til vill mikilvægasti og áhrifamesti náttúruheimspekingur og vísindamaður sem lifði og starfaði í Englandi á 16. öld . John Dee átti afar mikið bókasafn um Kabbala . Hið besta safn slíkra bóka , sem til er í Englandi , er frá 16. öld . Það var Kabbala sem var driffjöðrin í öllu hans starfi . Samkvæmt Harkness var Dee sannfærður um að Kabbala gæti opinberað hinn leynda sannleika um náttúruheiminn , þar sem það geymdi dulin skilaboð sem Guð hefði fólgið í hinum efnislega raunveruleika okkar . Donald McCormic , erlendur ritstjóri London Sunday Times og höfundur bókarinnar Saga bresku leyniþjónustunnar , var kunningi Flemings , höfundarins sem skapaði James Bond . Í bók sinni segir McCormic að FLeming hafi komist á snoðir um að Dee hafi stundað nokkra njósnastarfsemi fyrir drottninguna . Hann hefði gefið ensku leyniþjónustunni ráð varðandi dulkóðun og dulmálstækni . Dee undirritaði trúnaðarskýrslur til drottningarinnar með tveimur hringjum , ( OO ) , sem merktu að hann var “ augu ” drottningarinnar og talan 7 er mikilvæg Kabbalisk tala . Fleming byggði James Bond á John Dee og notaði einkennisstafina 007 sem heiðursheiti þessa breska leyniþjónustumanns . Kabbala og vísindabyltingin Þeir sem lifðu á 17. öld urðu vitni að snöggri og óútskýranlegri sprengingu í vísindalegum framförum . Fræðimenn og vísindamenn höfðu enga hugmynd um vegna hvers þessi skyndilega vísindalega blómgun átti sér stað . En á grundvelli nýrra vísbendinga lýsa sumir fræðimenn þeirri skoðun að það hafi verið Kabbala sem á djúptækan hátt hafði áhrif á mestu vísindamenn og stærðfræðinga 17. aldar . Þessi tími var mjög frábrugðinn okkar tímum . Á okkar tímum eiga vísindi og andleg fræði í stríði sín á milli . Á 17. öld voru skilin milli andlegra fræða og vísinda , raunvísinda og háspeki , satt að segja ekki til . Eldgos þekkingar Hinn mikli sagnfræðingur Max Dimont skrifar í metsölubók sinni Gyðingar , Guð og sagan , Vestræn heimspeki og vísindi , sem dáið höfðu út með Grikkjum og Rómverjum á annarri öld eftir Krist , endurfæddust á sextándu og sautjándu öld . Dimont bætir við : “ Eitthvað hlýtur af hafa kveikt fyrsta neista þessarar endurfæðingar , en hvað var það ? ” Dimond eignar Kabbala heiðurinn : “ Öll þessi Kabbalisku fræði geta jafnvel hafa átt mikinn hlut í hinni skyndilegu blómgun vísinda á sautjándu öld . ” Þegar hann ræðir um þessa skyndilegu vísindabyltingu , fullyrðir fræðimaðurinn A.C. Crombie í bók sinni < i > Vísindi miðalda og upphaf nútímvísinda , “ Vegna hvers slík bylting í aðferðum og hugsun gat átt sér stað er á huldu . ” En Dimont segir að könnun á hlutverki Kabbalista miðalda sem vísindamanna “ kunni að varpa nokkru ljósi yfir hið skyndilega eldgos vísindalegrar snilli í Vestur Evrópu á sautjándu öld . ” Prófessor Allan P. Coudret heldur því fram í bók sinni < i > Áhrif Kabbala á 17. öld að “ Kabbla-fræði Luria verðskuldi sess sem þau hafi aldrei notið í sögu vestrænna vísinda og menningarþróunar . ” Til dæmis var hinn mikli stærðfræðingur Leibniz , sem á sama tímabili og Sir Isaac Newton fann upp reiknistokk , sem við minnumst úr þreytandi stærðfræðitímum í skóla , undir djúpum áhrifum Kabbala . Bæði Leibniz og Newton og ágætir jafningjar þeirra trúðu að í Kabbala væri lifandi komin forn , leynd speki sem kallaðist prisca theologia . Prisca theologia skírskotar til leyndrar speki sem Guð hafði , svo enginn vissi , opinberað Móse á Sínaí-fjalli . Leibniz , Newton og fremstu vísindamenn Endurreisnarinnar trúðu að ef þessi hreina speki væri enduruppgötvuð og opinberuð heiminum í sínu ósvikna , ómengaða formi , þá kæmi hún til leiðar heimsfriði . Þessi leynda speki mundi leggja undirstöðuna að sönnum allsherjar-trúarbrögðum og má með því út þá trúarlegu árekstra sem skilið hafa landslag mannlegrar siðmenningar eftir löðrandi í blóði . Coudret skrifar , “ Kabbalisk rit voru almennt talin vera mikilvægasta einstaka uppsprettan til endurheimtar þessarar fornu speki ... í þeim var að finna fyrstu og hreinustu uppsprettu þessarar guðlegu þekkingar . ” Raunar sagði Leibniz , einn frábærasti gáfumaður 17. aldar , sænska fræðimanninum Erik Benzelius , frá “ áformum sínum um að stofna félag lærdómsmanna sem rannsökuðu Kabbala , reiknistokkinn , dulfræði og tækni . ” Sir Isaac Newton , maðurinn sem mesta ábyrgð ber á vísindabyltingunni og upphafi aldar Upplýsingarinnar , nam Kabbala af miklum alvöruþunga . Hann gekk meira að segja svo langt að hann fór að læra hebresku . Í bók sinni , rúarbrögð Isaacs Newton , segir fræðimaðurinn Frank Manuel , “ Móse þekkti allan vísindalegan sannleika – það var Newton viss um . ” Fræðimaðurinn Richard Popkin segir að Newton hafi litið á Biblíuna sem “ sem dulmál ” sem geymdi í sér hin sönnu leyndarmál alheimsins . “ Viðhorf Newtons til Biblíunnar voru þau sömu og Kabbalistanna . ” Fræðimaðurinn George Zollschan , segir í bæklingi sínum “ Skynsvæði Guðs : Kabbaliskur vaxtarsproti Newtons ” , að hin fræga lýsing Newtons á geimnum sem sensorium dei sé afleiðing Kabbaliskra áhrifa . Sensorium dei þýðir að Guð komi til leiðar sköpun og hreyfingu með með því að “ skynja ” fremur en að vilja eða tala . Þessi hugmynd , fullyrðir Zollscha , á sér aðeins eitt fordæmi : Kabbaliskar kenningar Ari ( Isaacs Luria ) . Í ljós hefur komið að Newton átti sitt eigið eintak af Kabbalah Denudata , latnesku þýðinginni á Zohar og Kabbaliskum skrifum Ari . Dr. Pancoast skrifaði , “ Newton var leiddur á vit uppgötvunar þessara afla ( aðdráttaraflsins og miðflóttaaflsins ) af rannsóknum sínum á Kabbala . ” Fræðimaðurinn Serge Hutin skilgreindi Newton meira að segja sem “ kristinn Kabbalista ” . Það var ekki fyrr en við upphaf 20. aldar að Kabbalistinn Rav Yehuda Ashlag , frjóasti dulfræðingur þessa tímaskeiðs , réði fram úr skrifum Ari og texta Zohars . Það var stórkostlegt og sögulegt afrek . Og nú var speki Kabbala aðgengilegri en nokkru sinni fyrr . Menn þurftu ekki gáfnakraft Newtons eða Plató til að skilja þessa geigvænlegu leyndardóma . En minnast verður á að þetta þóknaðist ekki vissum hópum í trúarsamfélaginu . Í einu af grimmdarlegum tiltækjum and-Kabbalista meðal kynslóðar hans var Rav Ashlag skilinn eftir liggjandi í blóði sínu á þrepum Lærdómsmiðstöðvar sinnar . En Rav Ashlag sökkti sér ótrauður jafnvel enn dýpra niður í Zohar af óbilandi ákafa og svipti hulunni af mestu leyndardómum hans . En langmestur meirihluti heimsins veitti sögulegu verki hans litla athygli og ekki gátu menn komið auga þau áhrif sem það hafði . Hugtök eins og afstæði , geimferðir , lækningar , samhliða alheimar , undirrót hjartasjúkdóma og tengsl þeirra við blóðfituna og mál sem vörðuðu velferð mannkyns voru rituð á dulmáli í Zohar fyrir um það bil 2000 árum . Snilligáfa Rav Ashlag lá í hæfileika hans til að draga þessa leyndardóma í Kabbaliska textanum fram í dagsljósið . Zohar var nú jafnvel enn aðgengilegri og < i > augsýnilegri en hann hafði verið meðan vísindabyltingin stóð yfir . Það var tvímælalaust ekki tilviljun að Zohar birtist í hinum veraldlega heimi okkar á sömu öld og varð vitni að meiri tæknilegum framförum en allar fyrri aldir til samans . Miðbik 20. aldar Helsti lærisveinn Rav Ashlag , Kabbalistinn Yehudah Brandwein fullkomnaði og gaf út hin stórfelldu Zohar-skrif meistara síns . Þótt hann væri guðhræddur og rétttrúaður , var Rav Brandwein maður hins venjulega fólks . Hann var sérstaklega elskaður af hinum ekki-trúhneigðu manngerðum , sem var merkileg þversögn . Hann var ljúf , yfirlætislaus og lítillát sál sem reisti vinnupalla á byggingarsvæðum á daginn , en háreistar , andlega veraldir í tunglskininu . Rav Brandwein tók við öllum sem á vegi hans urðu með fyrirvaralausum kærleika og velvild , án tillits til hverjar trúarskoðanir þeirra voru eða hvort þær voru nokkrar . Hann vakti djúpa væntumþykju hjá öllum sem hann komst í samband við . Bæði guðleysingjar og einlægir trúmenn báru mikla virðingu fyrir honum . Rav Brandwein kvaddi þennan heim árið 1969 eftir að hann hafði fengið hinn helga kyndil í hendur kærum nemanda sínum , Kabbalistanum Rav Berg . Nútíminn Rav Berg og kona hans Karen Berg rufu 2000 ára gamla hefð og trúarlegar kennisetningar og gerðu speki Kabbala aðgengilega öllum þeim sem höfðu einlæga löngun til að læra . Þessi djarfa framkvæmd kostaði sitt . Líkt og flestir Kabbalistar í sögunni urðu þau að þola líkamlegt ofbeldi , ótrúlegt níð í orðum og tilfinningalegan sársauka og þjáningar af hálfu and-Kabbalista – manna sem ákveðnir voru í að bægja Kabbala frá venjulegu fólki er leitaði ítarlegri svara í trúarbrögðunum en fólust í hinu hefðbundna svari , “ Vegna þess að skrifað stendur ... Zohar sjálfur varaði við að “ ríkjandi trúarleg yfirvöld ” reyndu ætíð að koma í veg fyrir að fólk gerði kröfu til þess andlega máttar sem því bæri með réttu . Markmið þeirra væri að vera milligöngumenn milli mannkynsins og hins Guðlega – að starfrækja tollhlið er stæði milli Guðs og sálarinnar . Trúarleg yfirvöld mundu óttast hina altæku speki Kabbala , vegna þess að hún fær einstaklingunum ( ekki rabbínum og prestum ) verkfæri í hendur til að tengjast beint hinu óendanlega , takmarkalausa Ljósi Sköpunarinnar . Það merkti að þau yrðu að afsala sér hlutverki sínu sem hliðverðir himinsins . Meistari Rav Berg , Rav Brandwein , hafði sagt honum að vegna þess að menn hefðu staðið afbrýðisaman vörð um andlega speki Kabbala svo mikinn hluta sögunnar , hefðu 95 prósent fólks snúið baki við trúarbrögðunum ( og þú ert ef til vill meðal þeirra ) því trúarbrögðin hefðu látið ógert ( af ásetningi ) að losa fólk við persónuleg vandamál sín , sársauka og þjáningu . Þetta er óvæginn veruleiki , en sannleikurinn eigi að síður . Nú , þegar Rav Berg og Karen höfðu opnað hinar fornu hvelfingar Kabbala fyrir fjöldanum , hafði fólk hvar sem var tækifæri til að skilja vegna hvers við erum til ; hvernig við komum hingað ; og hvernig við getum fjarlægt sársauka , þjáningu , kvöl , ótta og öngþveiti úr persónulegu lífi okkar .